《题金山寺赓陆先生韵》
元代·李延兴

天连泗水水连天，烟锁孤村村锁烟。寺绕薜萝萝绕寺，川通巫峡峡通川。

酒迷醉客客迷酒，船送行人人送船。此会应难难会此，传今胜古古今传。

作者简介：元末明初北平人，字继本。李士赡子，少以诗名。顺帝至正十七年进士，授太常奉礼，兼翰林检讨。元末兵乱，隐居不仕。河朔学者多从之，以师道尊于北方。入明，曾出典涞水、永清县学。有《一山文集》。